"Дранда иахьаҵанакуа хәнызқьҩык рҟынӡа нхоит. Аӡымҩангагақәа рганахьала ауадаҩрақәа ыҟан. Ҩышықәса раԥхьа 250 ҭӡы рыҩнаҭақәа ибзианы ӡыла еиқәыршәан. Амҩақәа ҩба-хԥа рҟны акаҭран ықәаҳҵеит. Алашара атәы ҳҳәозар, атрансформаторқәа рзы аиҵахарақәа ыҟан, ииасыз ашықәс азы урҭ рыԥсахит, ашьаҟа ҿыцқәа адырсит. Ауаа еиҳарак изыргәамҵуа аусурҭа ҭыԥқәа рыҟамзаара ауп. Хышықәса раԥхьа ауҭраҭых ааӡарҭақәа еиҿыркааит, аҭыԥан инхо рыдыркылеит, аха зегьы уаҟа усурала ирзеиқәыршәом. Аӡын 50-ҩык рҟынӡа уа аус руеит, аԥхын шәҩык инарзынаԥшуа. Аҳаирбаӷәазахь ушцо еиҿыркааит даҽа ааӡарҭак, уаҟа 60- ҩык рҟынӡа аус руеит аӡын, аԥхын 140-ҩык инарзынаԥшуа", - иҳәеит Елерџьиа.
Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.